
ИНФОРМАЦИЯ
УВАЖАЕМИ ЖИТЕЛИ НА ОБЩИНА ЗЛАТОГРАД И ОБЩИНА ЧЕПЕЛАРЕ,
Предстои стартиране на дейности по  “Патронажна грижа за възрастни хора и лица с увреждания – Компонент 3” в общините Златоград и Чепеларе.
За целта се сключва Допълнително споразумение към Договор BG05M9OP001-2.040-0039 „С грижа за хората в нужда” между Управляващия орган и Община Златоград като водеща организация по проекта. Предвиденото финансиране е в размер на 75 210лв за Община Златоград и 47 415лв за Община Чепеларе.
Чрез Компонент 3 се осигуряват почасово грижи в пандемичната ситуация  на общо 75 лица от следните групи жители на общините: 
· Възрастни хора над 65 г. с ограничения или в невъзможност за самообслужване; 

· Хора с увреждания; 

· Възрастни в риск. 

„Възрастен в риск” е лице, което е:

- в зависимост от грижа, поради увреждане, неподвижност или невъзможност за водене на независим и самостоятелен живот;

- в случай, че лицето или член на семейството му е поставено под карантина във връзка с COVID-19;

- самотен/ни родител/и с дете/ца до 12 г., които са в невъзможност да оставят децата си
Подборът на потребителите  ще бъде извършен от общините, съобразно наличната информация и заявена необходимост от нуждаещи се лица на територията на съответната община.
Услугите, които ще могат да получават потребителите са: доставка на храна, хранителни продукти и продукти от първа необходимост, вкл. лекарства (закупени със средства на потребителите или с други средства, различни от тези по договора), заплащане на битови сметки, заявяване и получаване на неотложни административни услуги (със средства на потребителите или с други средства, различни от тези по договора);
Информация за предстоящите дейности по Компонент 3 може да получавате от сайтовете на общините, информационните табла в общинските администрации и екипа на проекта в двете общини. 

 „Патронажна грижа за възрастни хора и лица с увреждания – Компонент 3“,                                                Оперативна програма „Развитие на човешките ресурси” 2014-2020 г., съфинансирана от                           Европейски съюз чрез Европейски социален фонд.

